open-index/open-wikipedia-markdown huggingface dataset:
ทากาอากิ คาจิตะ

**ทากาอากิ คาจิตะ** () เกิดเมื่อวันที่ 9 มีนาคม พ.ศ. 2502 ณ เมืองฮิงาชิมัตสึยามะ จังหวัดไซตามะ เป็นนักฟิสิกส์ชาวญี่ปุ่น มีชื่อเสียงจากผลงานการทดลองเกี่ยวกับอนุภาคนิวตริโน *KamiokaNDE* และ *Super Kamiokande* ในศูนย์สังเกตการณ์คามิโอกะแห่งสถาบันวิจัยรังสีคอสมิก มหาวิทยาลัยโตเกียว คาจิตะเป็นผู้ได้รับรางวัลโนเบลสาขาฟิสิกส์ประจำปี พ.ศ. 2558 ร่วมกับอาร์เธอร์ แมคโดนัลด์ นักฟิสิกส์ชาวแคนาดา ในฐานะ "การค้นพบปรากฏการณ์การแกว่งของนิวตริโน ซึ่งชี้ให้เห็นว่านิวตริโนนั้นมีมวล"

## ประวัติ
คาจิตะเข้าศึกษาในระดับอุดมศึกษาที่มหาวิทยาลัยไซตามะ จังหวัดไซตามะ สำเร็จการศึกษาระดับปริญญาตรีเมื่อ พ.ศ. 2523 จากนั้นได้เข้าเรียนต่อที่มหาวิทยาลัยโตเกียว จนสำเร็จการศึกษาระดับปริญญาโทและเอกเมื่อ พ.ศ. 2529 คาจิตะเริ่มทำงานวิจัยที่สถาบันวิจัยรังสีคอสมิก (ICRR) แห่งมหาวิทยาลัยโตเกียวในอีกสองปีต่อมา โดยมีฐานะเป็นผู้ช่วยศาสตราจารย์ตั้งแต่ปี พ.ศ. 2535 และเลื่อนเป็นศาสตราจารย์ตั้งแต่ปี พ.ศ. 2542 ซึ่งในปีเดียวกันนั้นคาจิตะยังดำรงตำแหน่งผู้อำนวยการหน่วยวิจัยคอสมิกนิวตริโน แห่งสถาบันวิจัยรังสีคอสมิก ปัจจุบันคาจิตะดำรงตำแหน่งผู้อำนวยการสถาบันวิจัยรังสีคอสมิกและสถาบันฟิสิกส์และคณิตศาสตร์จักรวาลคาฟลีในกรุงโตเกียว

ในปี พ.ศ. 2531 คาจิตะและคณะในการทดลอง *KamiokaNDE* ค้นพบว่านิวตริโนชนิดมิวออนนิวตริโน ซึ่งวิ่งเข้ามาในชั้นบรรยากาศโลกนั้น ได้หายไปในระหว่างทาง และได้เรียกว่าเป็น "ปรากฏการณ์ผิดธรรมดาของนิวตริโนในชั้นบรรยากาศ" () ที่ต่อมามีคำอธิบายและสรุปว่าเป็น "ปรากฏการณ์การแกว่งของนิวตริโน" () โดยนิวตริโนชนิดหนึ่งสามารถเปลี่ยนตัวเองไปเป็นนิวตริโนชนิดอื่นได้ ทำให้ทราบว่านิวตริโนจำเป็นต้องมีมวล ซึ่งช่วยพัฒนาองค์ความรู้เรื่องแบบจำลองมาตรฐานในศาสตร์ฟิสิกส์อนุภาคได้อย่างมาก

## เกียรติยศ
* (พ.ศ. 2532) รางวัลบรูโนรอสซี (มอบโดยหน่วยฟิสิกส์ดาราศาสตร์พลังงานสูงแห่งสมาคมดาราศาสตร์อเมริกา) ร่วมกับคณะจาก IMB และ Kamioka
* (พ.ศ. 2542) รางวัลนิชินะ สำหรับการอุทิศตนอย่างยิ่งต่อวงการฟิสิกส์ญี่ปุ่น
* (พ.ศ. 2545) รางวัลพานอฟสกีในด้านฟิสิกส์อนุภาคเชิงทดลอง ร่วมกับมาซาโตชิ โคชิบะและโยจิ ทตสึกะ
* (พ.ศ. 2555) รางวัลสถาบันวิชาการแห่งญี่ปุ่น สำหรับผลงานการค้นพบปรากฏการณ์การแกว่งของนิวตริโนในชั้นบรรยากาศ
* (พ.ศ. 2558) รางวัลโนเบลสาขาฟิสิกส์ ร่วมกับอาร์เธอร์ แมคโดนัลด์

## อ้างอิง

## แหล่งข้อมูลอื่น
* เว็บไซต์หลัก
* ประวัติโดยมูลนิธิโนเบล
* Review: ''Atmospheric neutrinos and discovery of neutrino oscillations'' (2553)

หมวดหมู่:นักฟิสิกส์ชาวญี่ปุ่น
หมวดหมู่:ผู้ได้รับรางวัลโนเบลสาขาฟิสิกส์
หมวดหมู่:ชาวญี่ปุ่นผู้ได้รับรางวัลโนเบล
หมวดหมู่:บุคคลจากจังหวัดไซตามะ
หมวดหมู่:ศิษย์เก่าจากมหาวิทยาลัยไซตามะ
หมวดหมู่:ศิษย์เก่าจากมหาวิทยาลัยโตเกียว
หมวดหมู่:บุคคลจากมหาวิทยาลัยโตเกียว
ยศทหารเซอร์เบีย

ตารางข้างล่างต่อไปนี้คือข้อมูลเกี่ยวกับ**[[ยศทหาร]]**และกำลังกึ่งทหารของกองทัพเซอร์เบีย ตั้งแต่ ค.ศ. 2003

## สัญญาบัตร
### ค.ศ. 1882-1945

### กองทัพบก

### กองเรือตรวจการณ์ลำน้ำ

### กองทัพอากาศ และ ป้องกันภัยทางอากาศ

### ตำรวจ

## ชั้นประทวน
### กองทัพบก

### กองเรือตรวจการณ์ลำน้ำ

### กองทัพอากาศ และ ป้องกันภัยทางอากาศ

### ตำรวจ

## นักเรียนนายร้อย

## ดูเพิ่ม
* ยศทหารกองทัพประชาชนยูโกสลาเวีย
* ยศทหารเซอร์เบียและมอนเตเนโกร

## อ้างอิง
### เชิงอรรถ

### บรรณานุกรม

## แหล่งข้อมูลอื่น

* Чинови Војске Србије 
* Serbian Armed Forces official rank structure 
*Military ranks of Serbia - uniforminsignia.org 

ซเอร์เบีย
หมวดหมู่:การทหารของเซอร์เบีย
อมร ศิริกายะ

พลเรือเอก **อมร ศิริกายะ** อดีตรัฐมนตรีว่าการกระทรวงคมนาคม ในรัฐบาลพลเอก เปรม ติณสูลานนท์ อดีตรัฐมนตรีช่วยว่าการกระทรวงกลาโหม และกระทรวงคมนาคม ในรัฐบาลพลเอก เกรียงศักดิ์ ชมะนันทน์ และอดีตผู้บัญชาการทหารเรือไทย

อมร เป็นบุตรขุนประนาทนราบท (เซียม ศิริกายะ) เป็นนักศึกษาวิทยาลัยเสนาธิการทหาร รุ่นที่ 1

## การทำงาน
พล.ร.อ. อมร ศิริกายะ รับราชการในสังกัดกองทัพเรือไทย จนได้รับตำแหน่งสูงสุดเป็นผู้บัญชาการทหารเรือ ในระหว่างวันที่ 1 ตุลาคม พ.ศ. 2519 จนถึงวันที่ 30 กันยายน พ.ศ. 2521 ก่อนจะเกษียณอายุราชการเพียงหนึ่งเดือน พล.ร.อ. อมร ได้รับแต่งตั้งเป็นรัฐมนตรีช่วยว่าการกระทรวงกลาโหม ในรัฐบาลพล.อ. เกรียงศักดิ์ ชมะนันทน์ แทนพล.ร.อ. ถวิล รายนานนท์ ซึ่งสลับไปรับตำแหน่งรัฐมนตรีประจำสำนักนายกรัฐมนตรี 

ในปี พ.ศ. 2522 ได้รับแต่งตั้งเป็นรัฐมนตรีช่วยว่าการกระทรวงคมนาคม ในคณะรัฐมนตรีคณะต่อมา และเป็นสมาชิกวุฒิสภา

ในปี พ.ศ. 2523 ในคณะรัฐมนตรีไทย คณะที่ 42 นำโดยพล.อ. เปรม ติณสูลานนท์ เขาได้รับแต่งตั้งเป็นรัฐมนตรีว่าการกระทรวงคมนาคม

## เครื่องราชอิสริยาภรณ์

### เครื่องราชอิสริยาภรณ์ไทย

 
* พ.ศ. 2500 – 80px เหรียญงานฉลอง 25 พุทธศตวรรษ

### เหรียญสหประชาชาติ

*  :
** พ.ศ. ไม่ปรากฏ -  80x80px เหรียญสหประชาชาติเกาหลี

### ต่างประเทศ

*  :
** พ.ศ. ไม่ปรากฏ - 80x80px เครื่องอิสริยาภรณ์ราชการดีเด่นเวียดนาม ชั้นที่ 2 (ทหารเรือ)

*  :
** พ.ศ. 2498 - 80x80px ลีเจียนออฟเมอริต ชั้นลีเจียนแนร์

## อ้างอิง

หมวดหมู่:บุคคลจากโรงเรียนนายเรือ
หมวดหมู่:ทหารเรือชาวไทย
หมวดหมู่:ผู้บัญชาการทหารเรือไทย
หมวดหมู่:นักการเมืองไทย
หมวดหมู่:รัฐมนตรีว่าการกระทรวงคมนาคมไทย
หมวดหมู่:สมาชิกวุฒิสภาไทยแบบแต่งตั้ง
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ท.จ.ว.
หมวดหมู่:ผู้ได้รับเหรียญจักรมาลา
หมวดหมู่:เหรียญสหประชาชาติ
หมวดหมู่:พลเรือเอกชาวไทย
หมวดหมู่:พลเรือเอกกองทัพเรือไทย
เดอะมอลล์ ไลฟ์สโตร์ โคราช

**เดอะมอลล์ ไลฟ์สโตร์ โคราช** () เดิมชื่อ **เดอะมอลล์ โคราช** () ตั้งอยู่ริมถนนมิตรภาพ ในพื้นที่เขตเทศบาลนครนครราชสีมา ตำบลในเมือง อำเภอเมืองนครราชสีมา จังหวัดนครราชสีมา เปิดบริการวันที่ 10 สิงหาคม พ.ศ. 2543 โดยเป็นศูนย์การค้าขนาดใหญ่ในจังหวัดนครราชสีมา (มีขนาดใหญ่เป็นอันดับ 3 ในเครือเดอะมอลล์กรุ๊ป กว่า 350,000 ตารางเมตร) บนเนื้อที่ 57 ไร่ ติดถนนมิตรภาพ ดำเนินการโดยบริษัท เดอะมอลล์ราชสีมา จำกัด ในเครือเดอะมอลล์กรุ๊ป โดยมีมูลค่าการลงทุนรวมกว่า 5,400 ล้านบาท รองรับกลุ่มเป้าหมายในจังหวัดนครราชสีมากว่า 2.8 ล้านคน และจังหวัดใกล้เคียง ทั้งนี้ เดอะมอลล์ โคราช ถือเป็นศูนย์การค้าในเครือเดอะมอลล์แห่งแรกในต่างจังหวัด (นอกเขตกรุงเทพมหานครและปริมณฑล)

ในปี พ.ศ. 2558  เดอะมอลล์ โคราช ได้ปรับปรุงครั้งที่ 3 โดยขยายเนื้อที่เพิ่มเป็น 80 ไร่ และเปลี่ยนแปลงโฉมใหม่ทั้งหมดรวมทั้งขยายเนื้อที่ของศูนย์การค้าจาก 200,000 ตารางเมตร เพิ่มเป็น 350,000 ตารางเมตร พร้อมนำสินค้ายี่ห้อชั้นนำมาอีกมากมาย รวมถึงขยายโรงภาพยนตร์เพิ่มอีก 2 โรง และเปลี่ยนชื่อจากอีจีวี เป็นโคราช ซีนีเพล็กซ์ ในเครือเมเจอร์ ซีนีเพล็กซ์ มูลค่าที่ใช้ในการบูรณะรวมกว่า 2,000 ล้านบาท โดยมีจุดประสงค์ให้เป็นพารากอนแห่งอีสาน แล้วเสร็จและเปิดให้บริการเมื่อ 10 ตุลาคม พ.ศ. 2559 
thumb|250px|บรรยายกาศภายในห้าง
## การจัดสรรพื้นที่
เดอะมอลล์ ไลฟ์สโตร์ โคราช มีลักษณะเป็นศูนย์การค้าสูง 4 ชั้น (รวมชั้นใต้ดิน 1 ชั้น) มีพื้นที่ใช้สอยกว่า 350,000 ตารางเมตร บนพื้นที่ 80 ไร่ ประกอบด้วยพื้นที่สำคัญดังนี้
* ห้างสรรพสินค้าเดอะมอลล์
** พาวเวอร์มอลล์
** บิวตี้ ฮอลล์
** สปอร์ตมอลล์
** บีเทรนด์
* กูร์เมต์ มาร์เก็ต  
* กูร์เมต์ อีทส์
* เอสบี ดีไซน์ สแควร์
* ดีแทคลอน
* ฟิตเนส เฟิร์ส
* สวนน้ำแฟนตาเซียลากูน
* สวนสนุกวันเดอร์แพลเน็ต
* สวนสนุกฮาร์เบอร์แลนด์ (เปิดเร็ว ๆ นี้)
* โรงภาพยนตร์โคราช ซีนีเพล็กซ์ ในเครือเมเจอร์ ซีนีเพล็กซ์ จำนวน 10 โรง ในจำนวนนี้มีโรงภาพยนตร์คิดส์ ซีเนม่า จำนวน 1 โรง (เดิมชื่ออีจีวี โคราช)
* เดอะมอลล์ คอนเวนชั่นเซ็นเตอร์ นครราชสีมา (MCC HALL)
* อาคารสำนักงานเดอะมอลล์ นครราชสีมา ความสูง 10 ชั้น
* อาคารที่พักอาศัยเดอะมอลล์ นครราชสีมา ความสูง 16 ชั้น
* ตลาดลำตะคอง วิลเลจ
นอกจากนี้ยังมีลานกิจกรรมมอลล์ พาร์ค (Mall Parc) ด้านหน้าศูนย์ฯ และแกรนด์ ฮอลล์ (Grand Hall) ซึ่งมีจอ LED ขนาดใหญ่โค้ง 360 องศาแห่งแรกในประเทศอีกด้วย

## อ้างอิง

## แหล่งข้อมูลอื่น
* เว็บไซต์โครงการ 

หมวดหมู่:ศูนย์การค้าในจังหวัดนครราชสีมา
โคราช
หมวดหมู่:สิ่งก่อสร้างในอำเภอเมืองนครราชสีมา
อาร์เธอร์ แมคโดนัลด์

**อาร์เธอร์ บรูซ แมคโดนัลด์** () เกิดเมื่อวันที่ 29 ตุลาคม พ.ศ. 2486 ณ เมืองซิดนีย์ รัฐโนวาสโกเชีย เป็นนักฟิสิกส์ชาวแคนาดา ปัจจุบันดำรงตำแหน่งผู้อำนวยการศูนย์สังเกตการณ์นิวตริโนซัดบิวรีในรัฐออนแทรีโอ แมคโดนัลด์เป็นผู้ได้รับรางวัลโนเบลสาขาฟิสิกส์ประจำปี พ.ศ. 2558 ร่วมกับทากาอากิ คาจิตะ นักฟิสิกส์ชาวญี่ปุ่น ในฐานะ "การค้นพบปรากฏการณ์การแกว่งของนิวตริโน ซึ่งชี้ให้เห็นว่านิวตริโนนั้นมีมวล"

## ประวัติ
อาร์เธอร์ แมคโดนัลด์สำเร็จการศึกษาระดับปริญญาตรีและโทจากคณะฟิสิกส์ มหาวิทยาลัยดัลฮาวซี ในรัฐโนวาสโกเชีย เมื่อปี พ.ศ. 2507 และ 2508 ตามลำดับ และศึกษาต่อจนจบระดับปริญญาเอกสาขาฟิสิกส์นิวเคลียร์ที่สถาบันเทคโนโลยีแคลิฟอร์เนียเมื่อ พ.ศ. 2512

แมคโดนัลด์เริ่มต้นทำงานในฐานะเจ้าหน้าที่วิจัยแห่งศูนย์ปฏิบัติการนิวเคลียร์ชอล์กริเวอร์ (CRNL) ในรัฐออนแทรีโอ ระหว่างปี พ.ศ. 2513–2525 ต่อมารับตำแหน่งอาจารย์สอนฟิสิกส์ให้แก่มหาวิทยาลัยพรินซ์ตันระหว่างปี พ.ศ. 2525–2532 และได้ย้ายมาสอนที่มหาวิทยาลัยควีนส์จนถึงปัจจุบัน นอกจากนี้ แมคโดนัลด์ยังดำรงตำแหน่ง *University Research Chair* (URC) ตั้งแต่ พ.ศ. 2545 และตำแหน่ง *Gordon and Patricia Gray Chair* ในสาขาฟิสิกส์ดาราศาสตร์ตั้งแต่ พ.ศ. 2549 ซึ่งเป็นตำแหน่งในมหาวิทยาลัยควีนส์ และยังเป็นหนึ่งในคณะกรรมการแห่งสถาบันฟิสิกส์ทฤษฎีเพริเมเทอร์ในรัฐออนแทรีโอ

## การวิจัยและผลงาน
แมคโดนัลด์และทีมวิจัยแห่งศูนย์สังเกตการณ์นิวตริโนซัดบิวรีได้ค้นพบปรากฏการณ์การแกว่งของอนุภาคนิวตริโนเมื่อเดือนสิงหาคม พ.ศ. 2544 โดยใช้อุปกรณ์ตรวจจับนิวตริโนที่ตั้งอยู่ในเหมืองเก่าลึกลงไปใต้ดินกว่า 2,100 เมตรใกล้เมืองซัดบิวรี รัฐออนแทรีโอ โดยทีมวิจัยพิสูจน์ได้ว่านิวตริโนจากดวงอาทิตย์นั้นสามารถ*แกว่ง*และเปลี่ยนรูปไปเป็น อิเล็กตรอนนิวตริโน (
u_{e}) มิวออนนิวตริโน (
u_{\mu}) หรือเทานิวตริโน (
u_{\tau}) ได้จริง ผลงานดังกล่าวได้รับการตีพิมพ์ใน *Physical Review Letters* ซึ่งเป็นวารสารวิชาการเชิงวิทยาศาสตร์โดยสมาคมฟิสิกส์แห่งอเมริกา และได้รับการพิจารณาว่าเป็นผลงานที่สำคัญมากชิ้นหนึ่ง ผลงานชิ้นนี้ได้พิสูจน์และแก้ปัญหาของนิวตริโนที่มาจากดวงอาทิตย์โดยใช้คำอธิบายจากปรากฏการณ์การแกว่งของนิวตริโน

## เกียรติยศ
* (พ.ศ. 2549) เครื่องอิสริยาภรณ์แห่งแคนาดา
* (พ.ศ. 2550) เหรียญเบนจามินแฟรงคลิน สาขาฟิสิกส์ มอบโดยสถาบันแฟรงคลินในฐานะ "การค้นพบว่าอนุภาคมูลฐานสามชนิดที่มีชื่อว่านิวตริโนสามารถเปลี่ยนชนิดไปมาได้เมื่อเดินทางเป็นระยะทางที่เหมาะสม และนิวตริโนเหล่านั้นมีมวล"
* (พ.ศ. 2554) เหรียญเฮนรีมาร์แชลทอรี มอบโดยราชสมาคมแห่งแคนาดาในฐานะ "นำเกียรติยศและสิ่งล้ำค่าทางภูมิปัญญาอันยิ่งใหญ่ให้แก่ประเทศ"
* (พ.ศ. 2558) รางวัลโนเบลสาขาฟิสิกส์ ร่วมกับทากาอากิ คาจิตะ ในฐานะ "การค้นพบปรากฏการณ์การแกว่งของนิวตริโน ซึ่งชี้ให้เห็นว่านิวตริโนนั้นมีมวล"

## อ้างอิง

## แหล่งข้อมูลอื่น
* ประวัติอาร์เธอร์ แมคโดนัลด์  โดยมหาวิทยาลัยควีนส์
* ประวัติโดยมูลนิธิโนเบล

หมวดหมู่:นักฟิสิกส์ชาวแคนาดา
หมวดหมู่:ผู้ได้รับรางวัลโนเบลสาขาฟิสิกส์
หมวดหมู่:ชาวแคนาดาผู้ได้รับรางวัลโนเบล
หมวดหมู่:บุคคลจากรัฐโนวาสโกเชีย
หมวดหมู่:ศิษย์เก่าจากมหาวิทยาลัยดัลฮาวซี
หมวดหมู่:ศิษย์เก่าจากสถาบันเทคโนโลยีแคลิฟอร์เนีย
หมวดหมู่:บุคคลจากมหาวิทยาลัยพรินซ์ตัน
หมวดหมู่:บุคคลจากมหาวิทยาลัยควีนส์
เฟียร์เลส

**เฟียร์เลส** () สามารถหมายถึง

## จิตวิทยา
* การขาดความกลัว
* ความกล้าหาญ

## ภาพยนตร์
* *[[จอมคนผงาดโลก]]* ภาพยนตร์ปี ค.ศ. 2006 แสดงนำโดย เจ็ต ลี

## ดนตรี
### อัลบั้ม
* ''เฟียร์เลส'' (อัลบั้มเทย์เลอร์ สวิฟต์) (2008)
### อีพี
* เฟียร์เลส (อีพี) โดยเลเซราฟิม (2022)

### เพลง
* เฟียร์เลส (เพลงเทย์เลอร์ สวิฟต์) (2010)
* เฟียร์เลส (เพลง) โดยเลเซราฟิม (2022)

### อื่น ๆ
* เฟียร์เลสเรเคิดส์ ค่ายเพลงอเมริกัน
สปากส์ฟลาย

**สปากส์ฟลาย** () สามารถหมายถึง

* ''สปากส์ฟลาย'' (อัลบั้ม) (2010) อัลบั้มเพลงของมิแรนดา คอสโกรฟ 
* สปากส์ฟลาย (เพลง) (2011) เพลงของเทย์เลอร์ สวิฟต์
อาวเวอร์ซอง

**อาวเวอร์ซอง** () สามารถหมายถึง

* อาวเวอร์ซอง (เพลงเทย์เลอร์ สวิฟต์)
* อาวเวอร์ซอง (เพลงกูดไนต์เนิร์ส)
* อาวเวอร์ซอง (เพลงเยส)
* อาวเวอร์ซอง (เพลงเอ็มทูเอ็ม)
ไมน์

**ไมน์** () สามารถหมายถึง
* คำสรรพนามแสดงความเป็นเจ้าของบุคคลที่หนึ่ง
* ทุ่นระเบิด อาวุธต่อสู้รถถังและต่อสู้บุคคล
* การทำเหมืองแร่ การสกัดทรัพยากรแร่ธาตุจากดิน

## ดนตรี
* ไมน์ (เพลงเทย์เลอร์ สวิฟต์)
* ไมน์ (เพลงบียอนเซ่ โนวส์)

## บุคคลและตัวละคร
;ชื่อบุคคล
* ไมน์ กูริ (Mine Guri)

;นามสกุลบุคคล
* คาซึกิ มิเนะ (Kazuki Mine)

;นามสกุลตัวละคร
* มิเนะ ฟูจิโกะ (Fujiko Mine) - ตัวละครจากเรื่องลูแปงที่ 3
* ตระกูลมิเนะ - กลุ่มตัวละครจากเรื่องไยบะ เจ้าหนูซามูไร
** มิเนะ ซายากะ (Sayaka Mine)
** มิเนะ ไรโซ (Raizo Mine)
** มิเนะ ชิซึกะ (Shizuka Mine)
** มิเนะ ฟูจิ (Fuji Mine)

## ดูเพิ่ม
* 
* 

หมวดหมู่:หน้าแก้ความกำกวมชื่อสถานที่
หมวดหมู่:ชื่อตัว
หมวดหมู่:นามสกุล
หมวดหมู่:ชื่อภาษาตะวันตก
หมวดหมู่:นามสกุลญี่ปุ่น
สะพานถ่วนเฟื้อก

**สะพานถ่วนเฟื้อก** (, ) เป็นสะพานแขวนข้ามแม่น้ำห่านตอนล่างที่เมืองดานัง ประเทศเวียดนาม 

สะพานมีทั้งหมด 3 ช่วง 4 ช่องจราจร มีความยาว 1,850 เมตร และกว้าง 18 เมตร สะพานนี้เป็นสะพานแขวนที่ยาวที่สุดในประเทศเวียดนาม

## สมุดภาพ

ไฟล์:Ban dao Son Tra.jpg
Cau Thuan Phuoc ve dem.JPG
ไฟล์:Thuan Phuoc Bridge-1.jpg
ไฟล์:Cầu Thuận Phước (AH).jpg


## ดูเพิ่ม
* สะพานข้ามแม่น้ำห่าน
* สะพานมังกร

## อ้างอิง

## แหล่งข้อมูลอื่น
*The Thuan Phuoc Bridge at Bridgemeister.com

หมวดหมู่:สิ่งก่อสร้างตั้งแต่ พ.ศ. 2552
ถ่วนเฟื้อก
ถ่วนเฟื้อก
ถ่วนเฟื้อก
การเมืองฝ่ายซ้าย

**การเมืองฝ่ายซ้าย** คือ ฐานะหรือกิจกรรมทางการเมืองที่ยอมรับหรือสนับสนุนความเสมอภาคทางสังคม มักคัดค้านลำดับชั้นทางสังคมและความไม่เสมอภาคทางสังคม ซึ่งมักเกี่ยวข้องกับความกังวลต่อผู้ที่ในสังคมถูกมองว่าด้อยโอกาสเมื่อเทียบกับผู้อื่นและความเชื่อที่มีความไม่เสมอภาคอย่างไม่มีเหตุผลจำต้องลดหรือเลิก

คำว่า "ซ้าย-ขวา" ในทางการเมืองมีขึ้นระหว่างการปฏิวัติฝรั่งเศส (ค.ศ. 1789–1799) หมายถึงการจัดที่นั่งในสภาฐานันดร คือ ผู้ที่นั่งอยู่ฝั่งซ้ายโดยทั่วไปคัดค้านพระมหากษัตริย์และสนับสนุนการปฏิวัติ ซึ่งรวมถึงการสถาปนาสาธารณรัฐและการแยกฝ่ายอาณาจักรออกจากฝ่ายศาสนจักร ส่วนผู้ที่นั่งฝั่งขวาสนับสนุนสถาบันประเพณีของระบอบเก่า การใช้คำว่า "ซ้าย" โดดเด่นขึ้นหลังการฟื้นฟูพระมหากษัตริย์ฝรั่งเศสใน ค.ศ. 1815 เมื่อใช้กับ "กลุ่มอิสระ" (independents) คำว่า "ฝ่าย" (wing) ใช้กับ "ซ้ายและขวา" ในปลายคริสต์ศตวรรษที่ 19 โดยทั่วไปมีเจตนาดูถูก และ "ฝ่ายซ้าย" ใช้กับผู้ที่มีมุมมองทางศาสนาหรือการเมืองแบบนอกคอก

คำนี้ภายหลังใช้กับหลายขบวนการ โดยเฉพาะอย่างยิ่งลัทธิสาธารณรัฐนิยมระหว่างการปฏิวัติฝรั่งเศสในคริสต์ศตวรรษที่ 18 ตามด้วยสังคมนิยม คอมมิวนิสต์และอนาธิปไตยในคริสต์ศตวรรษที่ 19 และ 20 นับแต่นั้น คำว่า "ฝ่ายซ้าย" ใช้กับขบวนการต่าง ๆ เช่น ขบวนการสิทธิพลเมือง ขบวนการนิยมสิทธิสตรี ขบวนการต่อต้านสงครามและขบวนการสิ่งแวดล้อม ตลอดจนพรรคการเมืองต่าง ๆ

## อ้างอิง

หมวดหมู่:อุดมการณ์ทางการเมือง
หมวดหมู่:คำศัพท์การเมือง
กัสปาร์-กุสตาฟว์ เดอ กอรียอลิส

**กัสปาร์-กุสตาฟว์ เดอ กอรียอลิส** (; 21 พฤษภาคม ค.ศ. 1792 – 19 กันยายน ค.ศ. 1843) เป็นนักคณิตศาสตร์ นักฟิสิกส์และวิศวกรชาวฝรั่งเศส เกิดที่กรุงปารีส ในปี ค.ศ. 1816 เขาทำงานเป็นอาจารย์และนักฟิสิกส์ที่วิทยาลัยสารพัดช่าง () 13 ปีต่อมา กอรียอลิสแต่งตำรา  ("การคำนวณผลของเครื่องจักร") ที่กล่าวถึง "งาน" เป็นครั้งแรก ปีต่อมา เขาศึกษาพลังงานจลน์ในระบบหมุน จนในปี ค.ศ. 1835 กอรียอลิสค้นพบ "แรงกอรียอลิส" ซึ่งเป็นแรงสมมติที่เกิดขึ้นขณะผู้สังเกตการณ์และวัตถุอยู่ในระบบหมุน ในครั้งแรกเขาใช้แรงนี้ในการอธิบายการถ่ายเทพลังงานของกังหันน้ำ แต่ในปัจจุบันแรงกอรียอลิสใช้ในการอธิบายปรากฏการณ์หลายอย่างตั้งแต่การยิงปืนไปจนถึงการเกิดพายุ

ในปี ค.ศ. 1836 กอรียอลิสเข้าเป็นสมาชิกบัณฑิตยสถานวิทยาศาสตร์ฝรั่งเศส 2 ปีต่อมาเขาดำรงตำแหน่งหัวหน้าสาขาวิชาที่วิทยาลัยสารพัดช่าง และเสียชีวิตในปี ค.ศ. 1843 ชื่อของกอรียอลิสเป็นหนึ่งใน 72 นักวิทยาศาสตร์ชาวฝรั่งเศสที่ได้รับการจารึกบนหอไอเฟล

## อ้างอิง

## แหล่งข้อมูลอื่น
* 
* กัสปาร์-กุสตาฟว์ เดอ กอรียอลิส โดยโครงการกูเทินแบร์ค

หมวดหมู่:นักคณิตศาสตร์ชาวฝรั่งเศส
หมวดหมู่:นักฟิสิกส์ชาวฝรั่งเศส
หมวดหมู่:วิศวกรชาวฝรั่งเศส
อวัช รัตนปิณฑะ

**อวัช รัตนปิณฑะ** (เกิด 8 กุมภาพันธ์ พ.ศ. 2539) ชื่อเล่น **อัด** เป็นนักแสดง, นักร้องชาย และนักเคลื่อนไหวชาวไทย เป็นที่รู้จักกันจากบท โอ๊ค ในซีรีส์ *[[ฮอร์โมนส์ วัยว้าวุ่น]]* และซีรีส์ *[[เพื่อนเฮี้ยน..โรงเรียนหลอน]]* ตอน คราบ และเป็นที่รู้จักในอีกบทบาทฐานะ นักร้องนำวง mints ดูโอ้คู่กับต้นหน ตันติเวชกุล

## ประวัติ
อวัชสำเร็จการศึกษาระดับมัธยมศึกษาจากโรงเรียนสาธิตมหาวิทยาลัยศรีนครินทรวิโรฒ ประสานมิตร และระดับปริญญาตรีจากคณะรัฐศาสตร์ จุฬาลงกรณ์มหาวิทยาลัย

## จุดยืนทางการเมือง
อวัชประกาศว่าเขาสนับสนุนการประท้วงในประเทศไทย พ.ศ. 2563–2564  และเรียกร้องให้บุคคลในวงการบันเทิงออกมาแสดงความคิดเห็นทางการเมือง โดยตัวเขาเองได้แสดงออกและความต้องการต่อการเปลี่ยนแปลงในสังคมและประเทศ     โดยเขายังได้แสดงการสนับสนุน พิธา ลิ้มเจริญรัตน์ หลังจากที่พิธาถูกสั่งหยุดปฏิบัติหน้าที่ 

## ผลงาน
### ละคร/ซีรีส์/ซิทคอม

### ภาพยนตร์
* พ.ศ. 2555 ทางแยกวัดใจ 
* พ.ศ. 2555 เค้าเรียกผมว่าความรัก
* พ.ศ. 2556 Mary is happy , Mary is happy
* พ.ศ. 2566 ดอยบอย (DOI BOY) รับบท ศร/หนึ่ง
* พ.ศ. 2567  เทอม 3 (Haunted Universities 3) รับบท ซัน
* พ.ศ 2567 ชพ.๑ สมรภูมิคืนชีพ รับบท หมอก
* พ.ศ.2569 เทอม 4(Haunted Universities 3) รับบท ซัน
* พ.ศ 2569 ชพ.๑ สมรภูมิคืนชีพ2 รับบท หมอก

### ภาพยนตร์สั้น
*พ.ศ. 2564 #HATETAG

### มิวสิกวิดีโอ

### รายการ
* Frozen hormones ทริปว้าวุ่น 0 องศา
* ตื่นไปธรรม EP.37
* Hang over Thailand 2016

### คอนเสิร์ต
* Hormones Night Live ว้าวุ่น วันยันค่ำ (2556) 
* Hormones Prom Night (2557)
* STAR THEQUE GTH 11 ปีแสงคอนเสิร์ต (2558)

## อ้างอิง

## แหล่งข้อมูลอื่น
* 
* 

หมวดหมู่:นักแสดงชายชาวไทย
หมวดหมู่:บุคคลจากกรุงเทพมหานคร
หมวดหมู่:บุคคลจากโรงเรียนสาธิตมหาวิทยาลัยศรีนครินทรวิโรฒ ประสานมิตร
หมวดหมู่:นิสิตเก่าคณะรัฐศาสตร์ จุฬาลงกรณ์มหาวิทยาลัย
หมวดหมู่:พุทธศาสนิกชนชาวไทย
หมวดหมู่:ฮอร์โมนส์ วัยว้าวุ่น
หมวดหมู่:ศิลปินที่สนับสนุนการประท้วงในประเทศไทย พ.ศ. 2563–2564
ฟุตบอลเอเชียเยาวชนอายุไม่เกิน 19 ปี 2016 รอบคัดเลือก

การแข่งขัน **ฟุตบอลเอเชียเยาวชนอายุไม่เกิน 19 ปี 2016 รอบคัดเลือก** เป็นการตัดสินใจของทีมที่เข้าร่วมใน ฟุตบอลเอเชียเยาวชนอายุไม่เกิน 19 ปี 2016, การแข่งขัน ฟุตบอลเยาวชนที่จัดขึ้นโดย สมาพันธ์ฟุตบอลเอเชีย (เอเอฟซี) สำหรับทีมชาติอายุไม่เกิน 19 ปีชายของแต่ละสมาชิกสมาคมของพวกเขา.

ทั้งหมด 16 ทีมจะมีสิทธิ์ที่จะเล่นในการแข่งขันรอบสุดท้าย, รวมไปถึง บาห์เรน ที่ผ่านเข้ารอบโดยอัตโนมัติในฐานะเจ้าภาพแต่ก็ยังจะต้องแข่งขันในรอบคัดเลือกด้วย.

ฟุตบอลเอเชียเยาวชนอายุไม่เกิน 19 ปี 2016 จะทำหน้าที่เป็นรอบคัดเลือกเอเอฟซีสำหรับ ฟุตบอลเยาวชนชิงแชมป์โลกรุ่นอายุไม่เกิน 20 ปี 2017 ในประเทศเกาหลีใต้, กับสี่ทีมที่ผ่านเข้ารอบ (ในขณะที่เกาหลีใต้ได้สิทธิ์อยู่แล้วโดยอัตโนมัติในฐานะเจ้าภาพ, ทีมอันดับที่ห้าก็ยังมีสิทธิ์ได้ถ้าเกาหลีใต้ติดอันดับหนึ่งในสี่).

## การจับสลาก
การจับสลากสำหรับรอบคัดเลือกมีขึ้นเมื่อวันที่ 5 มิถุนายน พ.ศ. 2558 ที่บ้านเอเอฟซีใน กัวลาลัมเปอร์. ทั้งหมด 43 ที่มที่ผ่านเข้าสู่รอบคัดเลือกและถูกจับสลากอยู่ในสิบกลุ่ม.
*โซนตะวันตก, กับ 25 ผู้เข้าร่วมจาก เอเชียกลาง, เอเชียใต้ และ เอเชียตะวันตก, มีหนึ่งกลุ่มถึงห้าทีมและห้ากลุ่มถึงสี่ทีม.
*โซนตะวันออก, กับ 18 ผู้เข้าร่วมจาก อาเซียน และ เอเชียตะวันออก, มีสองกลุ่มถึงห้าทีมและสองกลุ่มถึงสี่ทีม.

ทีมที่ได้รับการเป็นทีมวางสอดคล้องถึงผลงานของพวกเขาในฤดูกาลที่ผ่านมาในปี ค.ศ. 2014.

;หมายเหตุ
:1 ไม่ได้เป็นสมาชิกฟีฟ่า, ไม่มีสิทธิ์สำหรับฟุตบอลเยาวชนชิงแชมป์โลกรุ่นอายุไม่เกิน 20 ปี.

## กลุ่ม
แมตช์การแข่งขันจะลงเล่นระหว่างวันที่ 28 กันยายน – 6 ตุลาคม พ.ศ. 2558 สำหรับ กลุ่ม จี และ เอช (กลุ่มที่มีห้าทีม); 2–6 ตุลาคม พ.ศ. 2558 สำหรับกลุ่มอื่นๆ ทั้งหมด (กลุ่มที่มีสี่ทีม).

### กลุ่ม เอ
*แมตช์ทั้งหมดจัดขึ้นใน บังคลาเทศ.
*เวลาที่ระบุไว้เป็น UTC+6.

----

----

### กลุ่ม บี
*แมตช์ทั้งหมดจัดขึ้นใน ซาอุดิอาระเบีย.
*เวลาที่ระบุไว้เป็น UTC+3.

----

----

### กลุ่ม ซี
*แมตช์ทั้งหมดจัดขึ้นใน ปาเลสไตน์.
*เวลาที่ระบุไว้เป็น UTC+3.

----

----

### กลุ่ม ดี
*แมตช์ทั้งหมดจัดขึ้นใน กาตาร์.
*เวลาที่ระบุไว้เป็น UTC+3.

----

----

### กลุ่ม อี
*แมตช์ทั้งหมดจัดขึ้นใน อิหร่าน.
*เวลาที่ระบุไว้เป็น UTC+3:30.

----

----

### กลุ่ม เอฟ
*แมตช์ทั้งหมดจัดขึ้นใน ทาจิกิสถาน.
*เวลาที่ระบุไว้เป็น UTC+5.

----

----

### กลุ่ม จี
*แมตช์ทั้งหมดจัดขึ้นใน เมียนมาร์.
*เวลาที่ระบุไว้เป็น UTC+6:30.

----

----

----

----

### กลุ่ม เอช
*แมตช์ทั้งหมดจัดขึ้นใน ไทย.
*เวลาที่ระบุไว้เป็น UTC+7.

----

----

----

----

### กลุ่ม ไอ
*แมตช์ทั้งหมดจัดขึ้นใน จีน
*เวลาที่ระบุไว้เป็น UTC+8.

----

----

### กลุ่ม เจ
*แมตช์ทั้งหมดจัดขึ้นใน ลาว.
*เวลาที่ระบุไว้เป็น UTC+7.

----

----

## การจัดอันดับสองที่ดีที่สุด

## ทีมที่ผ่านเข้ารอบ
16 ทีมต่อไปนี้ที่ผ่านเข้ารอบสำหรับ รอบสุดท้าย.

:2 **ตัวหนา** บ่งบอกถึงแชมป์สำหรับปีนั้น. *ตัวเอียง* บ่งบอกถึงเจ้าภาพสำหรับปีนั้น.

## อ้างอิง

## แหล่งข้อมูลอื่น
*, the-AFC.com

รอบคัดเลือก
2016
บุตรแห่งสมุทรเทพ

**บุตรแห่งสมุทรเทพ** (The Son of Neptune) เป็นวรรณกรรมแฟนตาซีที่ตีพิมพ์ในปีพ.ศ. 2554 เป็นวรรณกรรมเล่มที่สองในชุดวีรบุรุษแห่งโอลิมปัส ประพันธ์โดยริก ไรออร์แดน โดยเนื้อเรื่องในเล่มนี้เกี่ยวกับการผจญภัยของเพอร์ซีย์ แจ็กสัน บุตรแห่งโพไซดอนซึ่งมีอาการความจำเสื่อม เขาพบค่ายแห่งใหม่นามว่า *ค่ายจูปิเตอร์* เพอร์ซีย์และเพื่อนใหม่ของเขา, เฮเซล เลอเวสก์ และแฟรงก์ จาง เดินทางมุ่งหน้าสู่อลาสกา ดินแดนซึ่งอยู่นอกเหนืออำนาจของเทพเจ้า เพื่อปลดปล่อยแทนาทอส เทพแห่งความตาย และช่วยโลกพ้นจากน้ำมือของไกอา เทพีแห่งโลก

นวนิยายเล่มนี้ได้รับการวิจารณ์อย่างกว้างขวาง โดยได้รับรางวัล *กูดรีดส์ ชอยส์ อวาร์ด* ในปีพ.ศ. 2554 และเป็นหนึ่งในนวนิยายขายดีอันดับหนึ่ง ในนวนิยายเล่มนี้ ริกได้ใช้วิธีเล่าเรื่องแบบมุมมองของบุรุษที่สาม ซึ่งในแต่ละบทจะเน้นเรื่องราวไปที่ตัวละครหลักแต่ละตัว สับเปลี่ยนไปมาระหว่างเพอร์ซีย์, แฟรงก์ และเฮเซล

## ตัวละครหลัก
* เพอร์ซีย์ แจ็กสัน
* เฮเซล เลอเวสก์
* แฟรงก์ จาง
* นิโค ดิแองเจโล
* เรย์น่า อะวิลา รามิเรซ อะเรลราโน่

## ข้อมูลเพิ่มเติม
* รายชื่อตัวละครในค่ายฮาล์ฟบลัด

## อ้างอิง

หมวดหมู่:วรรณกรรมในปี พ.ศ. 2554
กำเนิดเจ้าแม่กวนอิม (ละครโทรทัศน์)

***กำเนิดเจ้าแม่กวนอิม*** () เป็นละครโทรทัศน์ที่ผลิตโดยทีวีบี นำแสดงโดยจ้าว หย่าจือ และเหริน ต๋าหัว ละครเรื่องนี้ได้รับรางวัลเหรียญทองจาก New York Festivals International Television & Film Awards ในปีนั้น ระหว่างการถ่ายทำละครเรื่องนี้ได้ก่อให้เกิดการถกเถียงในแวดวงพุทธศาสนาใน ฮ่องกง โดยบุคคลบางส่วนในวงการพุทธศาสนาตั้งข้อสงสัยว่าจ้าว หย่าจือ ซึ่งเพิ่งหย่าร้างในขณะนั้น เหมาะสมหรือไม่กับการรับบทเป็นพระโพธิสัตว์กวนอิม

## เนื้อเรื่องย่อ
เมี่ยวจวงอ๋อง ฮ่องเต้ปกครองแคว้นซิงหลินถูกพญามาร ครอบงำจิตใจจึงทำลายล้างพุทธศาสนาในแคว้น และแสวงหาอำนาจด้วยการทำศึกสงครามทำให้พนกนิกรยากจน บาดเจ็บล้มตายจากสงคราม

มีครั้งหนึ่ง องค์รัชทายาทสิ้นพระชนม์ในสนามรบ ฮองเฮาทรงมีพระธิดาสามพระองค์ พระธิดาองค์โตพระนามว่าองค์หญิงเมี่ยวซิน มีอุปนิสัยอิจฉาริษยา พระธิดาองค์รองพระนามว่าองค์หญิงเมี่ยวหยวน มีอุปนิสัยอ่อนแอ หวาดกลัว พระธิดาองค์ที่สามพระนามว่าองค์หญิงเมี่ยวซ่าน มีสติปัญญาเฉลียว ฉลาด ปราชญ์เปรื่องไหว รักบ้านเมืองและพสกนิกร องค์หญิงเมี่ยวซ่านเป็นที่คาดหวังว่าจะได้ขึ้นครองราชย์ต่อจากเมี่ยวจวงอ๋อง แต่องค์หญิงเมี่ยวซ่าน เลื่อมใสศรัทธาในพุทธศาสนา ไม่อยากแสวงหาลาภยศอำนาจแต่อย่างใด และด้วยการที่องค์หญิงเมี่ยวซ่านทรงเลื่อมใสศรัทธาในพุทธศาสนานี้เองทำให้ ผิดใจกับเมี่ยวจวงอ๋อง และองค์หญิงเมี่ยวซ่านทรงตัดสินพระทัยออกจากวังหลวง มุ่งหน้าสู่โลกพระธรรม แสวงหาการหลุดพ้น

หยุนเทียนหลาง เป็นทายาทขุนนางที่มีความซื่อสัตย์จงรักภักดีต่อชาติบ้านเมือง เนื่องจากลอบปลงพระชนม์เอง ด้วยการกินยาพิษ เมี่ยวจวงอ๋อง ล้างแค้นให้พ่อนี้เองจึงเป็นเหตุให้ได้พบกับองค์หญิงเมี่ยวซ่านในที่สุด ถึงแม้หยุนเทียนหลางมีใจให้องค์หญิงเมี่ยวซ่านก็ตาม แต่น่าเสียดายที่องค์หญิงเมี่ยวซ่านศรัทธาในพุทธศาสนา ทำให้หยุนเทียนหลางไม่สมหวังในความรัก

ในเวลาเดียวกัน ราชครูจินหลงและอี้ตูเหลย ราชบุตรเขยกำลังเรืองอำนาจในแคว้นซิงหลิน สร้างความเดือดร้อนทุกข์ยากให้กับประชาชนเป็นอันมาก องค์หญิงเมี่ยวซ่านจึงขึ้นไปบนสวรรค์ชั้นเจ็ดเพื่อนำแจกันหยกขาวมาช่วยเหลือมนุษย์ ให้หลุดพ้นจากความยากลำบาก ราชครูจินหลงและพวกร่วมมือกับพญามารขัดขวางไม่ให้องค์หญิงเมี่ยวซ่านทำการสำเร็จ เมี่ยวจวงอ๋องไม่อยากให้เป็นภาระกับองค์หญิงเมี่ยวซ่าน พระองค์จึงฆ่าตัวตาย พญามารใช้ไฟมารเผาเมือง องค์หญิงเมี่ยวซ่านยังไม่บรรลุมรรคผลทำให้ไม่สามารถต่อกรกับพญามาร 

เมี่ยวจวงอ๋องทนทุกข์ทรมานอยู่ในนรกขุมที่สิบแปด ในที่สุดองค์หญิงเมี่ยวซ่านจะกำจัดพญามาร ช่วยเหลือพสกนิกรที่ทุกข์ยากรวมทั้งช่วยเหลือพระบิดาที่ทนทุกข์ทรมานอยู่ใน นรกขุมขุมที่สิบแปด ตลอดจนสำเร็จมรรคจนได้เป็น เจ้าแม่กวนอิม

## นักแสดงหลัก
* จ้าว หย่าจือ รับบทเป็น องค์หญิงเมี่ยวซ่าน
* เยิ่น ต๊ะหัว รับบทเป็น หยุนเทียนหลาง
* หลิว ตัน รับบทเป็น เมี่ยวจวงอ๋อง
* อู๋ จินหยู รับบทเป็น องค์หญิงเมี่ยวซิน
* เลี่ยว อันลี่ รับบทเป็น องค์หญิงเมี่ยวหยวน
* จู เถี่ยเหอ รับบทเป็น พญามาร
* ถาน ปิ่งเหวิน รับบทเป็น ราชครูจินหลง
* ไต้ จื้อเหว่ย รับบทเป็น อี้ตูเหลย

## อ้างอิง

หมวดหมู่:ละครโทรทัศน์จีน
หมวดหมู่:ละครโทรทัศน์ฮ่องกง
หมวดหมู่:รายการโทรทัศน์ช่อง 3
หมวดหมู่:ละครโทรทัศน์ฮ่องกงในปี พ.ศ. 2528
หมวดหมู่:ละครโทรทัศน์ช่องทีวีบี
หมวดหมู่:ละครโทรทัศน์เกี่ยวกับเจ้าหญิง
ตัวแบบระดับการเคาะแป้นพิมพ์

**ตัวแบบระดับการเคาะแป้นพิมพ์** ชื่อเป็นภาษาอังกฤษว่า **Keystroke-Level Model  หรือตัวย่อ (KLM)** คือกลวิธีในการคาดการณ์ว่าจะใช้เวลานานเท่าใด ที่ผู้ใช้เครื่องคอมพิวเตอร์ที่อยู่ในระดับผู้เชี่ยวชาญที่จะสามารถบรรลุเป้าหมายที่เป็นภาระงานประจำได้โดยที่ไม่มีข้อผิดพลาดเกิดขึ้นเลย โดยใช้ระบบคอมพิวเตอร์แบบโต้ตอบได้ (interactive computer system)   ได้รับการเสนอโดย สจ็วต เค. การ์ด (Stuart K. Card), โทมัส พี. มอแรน (Thomas P. Moran) และ อัลเลน นีเวลล์ (Allen Newell) ในปี 1980 เพื่อใช้ในการติดต่อสื่อสารของ ACM และ การตีพิมพ์เผยแพร่หนังสือของพวกเขาที่มีชื่อว่า "จิตวิทยาของการมีปฏิสัมพันธ์กันระหว่างคอมพิวเตอร์และมนุษย์" (The Psychology of Human-Computer Interaction) ในปี 1983

## ดูเพิ่มเติม
* Human-Computer Interaction
* Usability
* Usability Testing
* Human information processor model
* GOMS
* CMN-GOMS
* CPM-GOMS

## ลิ้งค์ภายนอก
*Simple KLM calculator  (free, web-based)
*Simple KLM calculator (free, downloadable Windows app)
*The KLM Form Analyzer (KLM-FA), a program which automatically evaluates web form filling tasks (free, downloadable Windows app). 
*The CogTool project at Carnegie Mellon University has developed an open-source tool to support KLM-GOMS analysis.  See also their publications about CogTool.
*GOMS by Lorin Hochstein

## อ้างอิง
อานนท์ อมรเลิศศักดิ์

**อานนท์ อมรเลิศศักดิ์** (เกิด 6 พฤศจิกายน พ.ศ. 2540)  เป็นนักฟุตบอลทีมชาติไทยชุดอายุต่ำกว่า 23 ปี ปัจจุบันเล่นให้กับสโมสรระยอง ในไทยลีก (ยืมตัวจาก ทรู แบงค็อก ยูไนเต็ด)

## ประวัติ
อานนท์ เกิดเมื่อวันที่ 6 พฤศจิกายน 2540 ที่อำเภอแม่ริม จังหวัดเชียงใหม่ เป็นบุตรของอนันต์ อมรเลิศศักดิ์ ทั้งนี้ครอบครัวของเขาเป็นชาวไทยภูเขาเผ่าลีซอและนับถือศาสนาคริสต์ มีพี่ชายที่เป็นนักฟุตบอลเหมือนกันคือ อมเรศ อมรเลิศศักดิ์ ซึ่งทั้งคู่เคยลงเล่นให้กับ บุรีรัมย์ ยูไนเต็ด เช่นเดียวกัน

## ระดับสโมสร
อานนท์เริ่มต้นอาชีพด้วยการเล่นให้กับทีมคริสต์เอฟซีซึ่งฝีเท้าของเขาได้ไปเข้าตาแมวมองของบุรีรัมย์ซึ่งได้ดึงเขาไปร่วมทีมเยาวชนก่อนที่จะขึ้นมาติดทีมชุดใหญ่ในปี 2557

หลังจากนั้นในปี 2558 อานนท์ได้มีโอกาสถูกส่งลงสนามบ่อยขึ้นและในการแข่งขันนัดสุดท้าย เขาถูกเปลี่ยนตัวลงมาในช่วงครึ่งหลัง ก่อนจะซัดประตูปิดท้ายในช่วงทดเจ็บช่วยให้ทีมชนะ สระบุรี เอฟซีไปด้วยสกอร์ 6—0 ซึ่งนั้นเป็นการยิงประตูให้กับสโมสรของอานนท์เป็นลูกแรก 

และในปี 2559 เขามีโอกาสลงสนามบ่อยขึ้นจากการยึดเป็นตัวจริงในหลายๆแมตช์การแข่งขันจนทำให้เขาเป็นผู้เล่นที่โค้ชไว้วางใจ บวกกับในช่วงเวลานั้นผู้เล่นตัวสำคัญๆได้รับอาการบาดเจ็บ ความมั่นใจ ฟอร์มการเล่น ในต้นฤดูกาลนั้นถือว่าทำได้ดี แต่จนแล้วอุบัติเหตุทางฟุตบอลก็ต้องทำให้เค้าต้องหยุดฟอร์มการเล่น และความมั่นใจนั่น เมื่อเขาได้รับบาดเจ็บหนักจากจังหวะที่ถูก กองหลังทหารบก เอฟซี เข้าสกัดและหัวไหล่ลงพื้น จนต้องถูกเปลี่ยนตัวออกตั้งแต่ครึ่งชั่วโมงแรก โดยทีมต้องส่งตัวเข้ารักษาที่โรงพยาบาลต่อทันที อานนท์ใช้เวลาพักรักษามากถึง 6 เดือนถึงจะกลับมาลงสนามได้อีกครั้ง และดูเหมือนอุบัติเหตุทางฟุตบอลไม่สามารถหยุดฟอร์มและความมั่นใจของเขาได้เลย เพราะในฤดูกาล 2016 อานนท์ทำประตูให้กับทีมได้ถึง 6 ประตู เป็นรองเพียงแค่ ดิโอโก้ หลุย ซานโต้ และ อันเดรส ตูเนซ เท่านั้น

ในช่วงเลกที่สองของฤดูกาล 2561 อานนท์ถูกปล่อยยืมตัวให้กับบางกอกกล๊าส ต่อมาในวันที่ 24 ตุลาคม 2561 อานนท์ได้ย้ายไปร่วมทีมแบงค็อก ยูไนเต็ดอย่างเป็นทางการ

## ระดับทีมชาติ
อานนท์ถูกเรียกติด ทีมชาติไทยรุ่นอายุไม่เกิน 19 ปี ชุดชิงแชมป์อาเซียนปี 2558 ที่ เวียดนาม ซึ่งคุมทีมโดยโค้ชจุ่น อนุรักษ์ ศรีเกิด และมีตั้น ณัฏฐพล ทีปสุวรรณ เป็นผู้จัดการทีมซึ่งอานนท์สามารถโชว์ฟอร์มได้อย่างโดดเด่นจนสามารถพาทีมคว้าแชมป์ได้สำเร็จ

ในศึกชิงแชมป์เอเชียรุ่นอายุไม่เกิน 19 ปีรอบคัดเลือกกลุ่มเอชอานนท์ก็ยังโชว์ฟอร์มได้โดดเด่นจนสามารถนำทีมชาติไทยเข้าไปแข่งในรอบสุดท้ายที่ เกาหลีใต้ ได้สำเร็จ

ในวันที่ 11 ตุลาคม 2561 อานนท์ลงเล่นให้กับทีมชาติชุดใหญ่เป็นครั้งแรกในนัดที่ไทยบุกไปชนะฮ่องกง 1–0 โดยเป็นตัวสำรองแทนที่ฐิติพันธ์ พ่วงจันทร์

ในวันที่ 28 กันยายน พ.ศ. 2562 อานนท์มีชื่อติด ทีมชาติไทยรุ่นอายุไม่เกิน 23 ปี ในรอบเบื้องต้น 28 คน สำหรับการแข่งขันฟุตบอลชายในซีเกมส์ 2019 ที่ประเทศฟิลิปปินส์

## เกียรติประวัติ
### สโมสร
;บุรีรัมย์ ยูไนเต็ด
* ไทยลีก ชนะเลิศ (3): 2557, 2558, 2560

### ทีมชาติ
* ฟุตบอลชิงแชมป์อาเซียนรุ่นอายุไม่เกิน 19 ปี ชนะเลิศ (1):2558

## อ้างอิง

หมวดหมู่:ผู้เล่นสโมสรฟุตบอลบุรีรัมย์ ยูไนเต็ด
หมวดหมู่:ผู้เล่นสโมสรฟุตบอลสุรินทร์ ซิตี้
หมวดหมู่:ผู้เล่นสโมสรฟุตบอลบีจี ปทุม ยูไนเต็ด
หมวดหมู่:ผู้เล่นสโมสรฟุตบอลแบงค็อก ยูไนเต็ด
หมวดหมู่:ผู้เล่นสโมสรฟุตบอลการท่าเรือ
หมวดหมู่:นักฟุตบอลทีมชาติไทย
หมวดหมู่:นักฟุตบอลชายชาวไทย
หมวดหมู่:นักฟุตบอลจากจังหวัดเชียงใหม่
หมวดหมู่:บุคคลจากอำเภอแม่ริม
หมวดหมู่:คริสต์ศาสนิกชนชาวไทย
หมวดหมู่:ปีกฟุตบอล
หมวดหมู่:ชาวไทยเชื้อสายลีซอ
ดาวบริวารของดาวพลูโต

**ดาวบริวารของ[[ดาวพลูโต]]**มีทั้งหมด 5 ดวง ซึ่งมีเส้นผ่านศูนย์กลางมากกว่า 1 กิโลเมตร ได้แก่ แครอน สติกซ์ นิกซ์ เคอร์เบอรอส และไฮดรา โดย แครอนเป็นดาวบริวารที่ใหญ่ที่สุด โคจรไปพร้อมกับการหมุนรอบตัวเองของดาวพลูโต และมีมวลมากพอที่จะทำให้ระบบดาวพลูโต–แครอน เป็นดาวเคราะห์แคระคู่

## ประวัติ
แครอน ดาวบริวารในและใหญ่สุดของดาวพลูโต ถูกค้นพบโดยเจมส์ คริสตี เมื่อวันที่ 22 มิถุนายน พ.ศ. 2521 เกือบศตวรรษหลังจากที่ดาวพลูโตถูกค้นพบ การค้นพบครั้งนี้ได้นำไปสู่การประมาณขนาดของดาวพลูโตใหม่ ซึ่งเมื่อก่อนเคยสันนิษฐานว่ามวลที่สังเกตได้และแสงสะท้อนของระบบมาจากดาวพลูโตเพียงอย่างเดียว

ดาวบริวารอีกสองดวงถูกถ่ายภาพได้ โดยคณะนักสำรวจดาวพลูโตที่กำลังเตรียมการสำหรับภารกิจนิวฮอไรซันส์บนกล้องโทรทรรศน์อวกาศฮับเบิล เมื่อวันที่ 15 พฤษภาคม พ.ศ. 2548 โดยดาวบริวารทั้งสองดวงได้รับชื่อชั่วคราวว่า S/2005 P1 และ S/2005 P2 ต่อมาสหพันธ์ดาราศาสตร์สากลได้ตั้งชื่อดาวบริวารทั้งสองดวงอย่างเป็นทางการว่า นิกซ์ (หรือ พลูโต II) และไฮดรา (หรือ พลูโต III) ในวันที่ 21 มิถุนายน พ.ศ. 2549 เคอร์เบอรอส ดาวบริวารดวงที่สี่ถูกค้นพบเมื่อวันที่ 20 กรกฎาคม พ.ศ. 2554 โดยถูกตรวจจับได้โดยกล้องโทรทรรศน์อวกาศฮับเบิล ขณะกำลังค้นหาวงแหวนของดาวพลูโต และดาวบริวารดวงสุดท้าย สติกซ์ ถูกค้นพบเมื่อวันที่ 7 กรกฎาคม พ.ศ. 2555 ระหว่างการสำรวจหาความอันตรายที่อาจเกิดกับยานนิวฮอไรซันส์

## อ้างอิง

หมวดหมู่:รายชื่อดาวบริวาร
หมวดหมู่:ดาวบริวารของดาวพลูโต
โฮะ

**โฮะ** เป็นสตูดิโออัลบั้มที่ 26 ของวงคาราบาว ออกจำหน่ายเมื่อวันที่ 7 เมษายน พ.ศ. 2552 โดยมีเพลงทั้งหมด 12 เพลง เช่นเพลงชื่อเดียวกับอัลบั้มที่เปรียบเทียบสภาพบ้านเมืองในขณะนั้นกับ แกงโฮะ อาหารประจำภาคเหนือของไทย *เมด อิน ไทยแลนด์ '52* ที่นำเพลง เมด อิน ไทยแลนด์ ดั้งเดิมมาแต่งเนื้อใหม่ให้เข้ากับสถานการณ์บ้านเมืองในปัจจุบัน และย้ำเตือนให้คนไทยใช้สินค้าในประเทศ *องค์ดำ* ซึ่งเป็นอีกเพลงที่แต่งขึ้นเพื่อเฉลิมพระเกียรติพระนเรศวรมหาราช เช่นเดียวกับเพลง *พระนเรศวรมหาราช* ในอัลบั้ม *ขุนศึก* โดยมีดนตรีที่ใกล้เคียงกับเพลง *เจ้าตาก* และ *บางระจันวันเพ็ญ* ที่โด่งดัง *เพื่อชีวิตติดล้อ* ที่ได้ เสก โลโซ มาร่วมแต่งเพลงและเล่นกีต้าร์ด้วย หรือ *ควายไทย* เพลงที่พูดถึงควาย ซึ่งเป็นสัญลักษณ์ของวงคาราบาว จากปลายปากกาของ ประภาส ชลศรานนท์ นอกจากนี้ยังมีเพลง *Lonely Man Magic Moon* ที่คาราบาวนำมาแปลเป็นภาษาไทยด้วย โดยใช้ชื่อภาษาไทยว่า *คนเหงาเดือนหงาย*

## สมาชิกในวง
# ยืนยง โอภากุล (แอ๊ด) :กีตาร์, ร้องนำ, ร้องประสาน
# ปรีชา ชนะภัย (เล็ก) :กีตาร์, ซอ, ร้องนำ, ร้องประสาน
# เทียรี่ เมฆวัฒนา (เทียรี่) :กีตาร์, ร้องนำ, ร้องประสาน
# อนุพงษ์ ประถมปัทมะ (อ๊อด):กีตาร์เบส
# ลือชัย งามสม (ดุก) :คีย์บอร์ด,  ทรัมเป็ต, ร้องประสาน
# ขจรศักดิ์ หุตะวัฒนะ (หมี) :กีตาร์, แมนโดลิน, ร้องประสาน
# ชูชาติ หนูด้วง (โก้) :กลอง
# ธนะสิทธิ์ พันธุ์พงษ์ไทย (อ้วน) :กลอง, ขลุ่ย, ร้องประสาน

## รายชื่อเพลง

## อ้างอิง

หมวดหมู่:อัลบั้มเพลงของคาราบาว
หมวดหมู่:อัลบั้มเพลงไทยในปี พ.ศ. 2552
หมวดหมู่:อัลบั้มเพลงของค่ายวอร์นเนอร์ มิวสิค ไทยแลนด์
อาแล็ง บาดียู

**อาแล็ง บาดียู** (; เกิด 17 มกราคม ค.ศ. 1937) เป็นนักปรัชญาชาวฝรั่งเศส อดีตหัวหน้าภาควิชาปรัชญา วิทยาลัยครูชั้นสูง () และผู้ก่อตั้งคณะปรัชญา มหาวิทยาลัยปารีส 8 () ร่วมกับฌีล เดอเลิซ, มีแชล ฟูโก และฌ็อง-ฟร็องซัว ลียอตาร์ บาดียูเขียนงานทางปรัชญาเกี่ยวกับประเด็นเรื่องสัต (being), ความจริง และอัตวิสัย ขณะที่ในทางการเมือง เขามีจุดยืนแบบซ้ายจัดและสนับสนุนแนวคิดแบบคอมมิวนิสต์

หมวดหมู่:นักปรัชญาชาวฝรั่งเศส
หมวดหมู่:นักปรัชญาการเมือง
หมวดหมู่:บุคคลจากราบัต
ความตกลงหุ้นส่วนเศรษฐกิจภาคพื้นแปซิฟิก

**ความตกลงหุ้นส่วนเศรษฐกิจภาคพื้นแปซิฟิก** (; ย่อ: TPP) เป็นความตกลงการค้าระหว่างประเทศขอบแปซิฟิกสิบสองประเทศ ว่าด้วยประเด็นนโยบายสาธารณะต่าง ๆ ซึ่งบรรลุเมื่อวันที่ 5 ตุลาคม 2558 หลังเจรจานาน 7 ปี และลงนามเมื่อวันที่ 4 กุมภาพันธ์ 2559 ในออกแลนด์ ประเทศนิวซีแลนด์ เป้าหมายที่แถลงของความตกลงฯ คือ เพื่อ "ส่งเสริมการเติบโตทางเศรษฐกิจ สนับสนุนการสร้างและรักษางาน การเสริมสร้างนวัตกรรม ผลิตภาพและความสามารถการแข่งขัน ยกระดับมาตรฐานการครองชีพ ลดความยากจนในประเทศ และส่งเสริมความโปร่งใส ธรรมาภิบาลและเสริมสร้างการคุ้มครองแรงงานและสิ่งแวดล้อม" ความตกลง TPP มีมาตรการเพื่อลดอุปสรรคทางการค้า เช่น พิกัดอัตรา และสถาปนากลไกการระงับข้อพิพาทผู้ลงทุน-รัฐ (แต่รัฐเลือกได้ว่าไม่ดำเนินมาตรการที่เกี่ยวข้องกับยาสูบ) รัฐบาลสหรัฐถือว่า TPP เป็นความตกลงเคียงคู่กับความตกลงหุ้นส่วนการค้าและการลงทุนภาคพื้นแอตแลนติก (Transatlantic Trade and Investment Partnership, TTIP) ที่มีการเสนอ ซึ่งเป็นความตกลงที่คล้ายกันอย่างกว้าง ๆ ระหว่างสหรัฐและสหภาพยุโรป

ในอดีต TPP เป็นการขยายความตกลงหุ้นส่วนเศรษฐกิจยุทธศาสตร์ภาคพื้นแปซิฟิก (Trans-Pacific Strategic Economic Partnership Agreement) ซึ่งประเทศบรูไน ชิลี นิวซีแลนด์และสิงคโปร์ลงนามในปี 2549 เริ่มตั้งแต่ปี 2551 มีประเทศอื่นเข้าร่วมการอภิปรายสำหรับความตกลงที่กว้างขึ้น ได้แก่ ออสเตรเลีย แคนาดา ญี่ปุ่น มาเลเซีย เม็กซิโก เปรู สหรัฐและเวียดนาม ทำให้มีจำนวนประเทศผู้เข้าร่วมการเจรจาสิบสองประเทศ ความตกลงการค้าปัจจุบันระหว่างประเทศผู้เข้าร่วม เช่น ความตกลงการค้าเสรีอเมริกาเหนือ จะลดบทบัญญัติเหล่านั้นซึ่งไม่ขัดต่อ TPP หรือกำหนดให้เปิดเสรีการค้าเกินกว่า TPP

ชาติผู้เข้าร่วมมุ่งสำเร็จการเจรจาในปี 2555 แต่ประเด็นที่มีข้อพิพาทอย่างเกษตรกรรม ทรัพย์สินทางปัญญาและการบริการและการลงทุนทำให้การเจรจายืดเยื้อ สุดท้ายชาติต่าง ๆ บรรลุความตกลงเมื่อวันที่ 5 ตุลาคม 2558 การนำความตกลงฯ ไปปฏิบัติเป็นเป้าหมายวาระการค้าของรัฐบาลโอบามาในสหรัฐ วันที่ 5 ตุลาคม 2558 นายกรัฐมนตรีแคนาดา สตีเฟน ฮาร์เปอร์ คาดหมายว่า "ข้อความฉบับสมบูรณ์จะถูกลงนามและปฏิบัติอย่างเร็วในต้นปีใหม่ และให้สัตยาบันในอีกสองปีถัดไป" มีการเผยแพร่ฉบับข้อความของสนธิสัญญา "ภายใต้การทบทวนทางกฎหมาย (...) เพื่อความแม่น ความกระจ่างและความสอดคล้อง" ต่อสาธารณะเมื่อวันที่ 5 พฤศจิกายน 2558 วันเดียวกับที่ประธานาธิบดีโอบามาแจ้งรัฐสภาว่าเขาเจตนาลงนาม

มีวิชาชีพสุขภาพโลก (global health) นักกิจกรรมเสรีภาพอินเทอร์เน็ต นักสิ่งแวดล้อม สหภาพแรงงาน กลุ่มผลประโยชน์และข้าราชการจากการเลือกตั้งจำนวนหนึ่งวิจารณ์และประท้วงต่อสนธิสัญญานี้ ส่วนใหญ่เพราะการเจรจาทางลับ ขอบข่ายกว้างขวางของความตกลงและข้อความซึ่งมีการโต้เถียงที่รั่วต่อสาธารณะ การลงนาม TPP ในออกแลนด์ ประเทศนิวซีแลนด์เมื่อวันที่ 4 กุมภาพันธ์ 2559 มีการประท้วงสาธารณะเป็นวงกว้างในประเทศนิวซีแลนด์ พรรคฝ่ายค้านทุกพรรคและพรรครัฐบาลหนึ่งพรรค (พรรคเมารี พรรคชาตินิยมฝ่ายขวา) ในรัฐสภานิวซีแลนด์ประกาศคัดค้าน TPP และกล่าวในการชุมนุมประท้วงในกรุงเวลลิงตัน เมืองหลวงของประเทศ ในวันที่ลงนาม

## หลักการ

## อ้างอิง

 
## ดูเพิ่ม
* ความร่วมมือทางเศรษฐกิจเอเชีย-แปซิฟิก (เอเปก)

## แหล่งข้อมูลอื่น

* 
* .

หมวดหมู่:สนธิสัญญาในคริสต์ศตวรรษที่ 21
หมวดหมู่:กลุ่มการค้า
หมวดหมู่:สนธิสัญญาด้านการค้า
หมวดหมู่:ความตกลงการค้าเสรีของญี่ปุ่น
หมวดหมู่:การดำรงตำแหน่งประธานาธิบดีของบารัก โอบามา
คลองเดินเรือสมุทร

[thumb|right|250px|[คลองปานามา]]
[thumb|right|250px|[คลองสุเอซ]]
**คลองเดินเรือสมุทร** () เป็นคลองที่วางแผนเอาไว้โดยเฉพาะเพื่ออำนวยความสะดวกแก่เรือที่ใช้มหาสมุทร ทะเล หรือทะเลสาบ

## คลองเดินเรือสมุทรที่สำคัญ

### คลองอื่น ๆ
*  คลองใหญ่ (ประเทศจีน) - เชื่อมต่อแม่น้ำไห่เหอ, แม่น้ำฮวงโห, แม่น้ำหวยเหอ, แม่น้ำแยงซี และแม่น้ำเฉียนถังเจียง เข้าไว้ด้วยกัน
*   คลองแคเลโดเนียน - เชื่อมระหว่างชายฝั่งทิศตะวันออกของอินเวอร์เนสส์กับชายฝั่งทิศตะวันตกของคอร์แพช
*  คลองคอรินท์ - เชื่อมระหว่างอ่าวคอรินท์กับอ่าวซาโรนิก
*  คลองเคปค้อด - เชื่อมระหว่างอ่าวเคปค้อดกับอ่าวบัซซาร์ดส์
*  คลองวิญเต๊ - เชื่อมระหว่างเจิวด๊กกับอ่าวไทย

## คลองเดินเรือสมุทรที่อยู่ระหว่างการก่อสร้าง
*  คลองนิการากัว - เชื่อมระหว่างมหาสมุทรแปซิฟิกกับทะเลแคริบเบียน

## คลองเดินเรือสมุทรที่อยู่ในโครงการ
*  คลองยูเรเชีย - เชื่อมระหว่างทะเลแคสเปียนกับทะเลดำ
*  คลองไทย - เชื่อมระหว่างอ่าวไทยกับทะเลอันดามัน
*  คอคอดเตวานเตเปก - เชื่อมระหว่างมหาสมุทรแปซิฟิกกับอ่าวเม็กซิโก
*  คลองอิสตันบูล - เชื่อมระหว่างทะเลดำกับทะเลมาร์มะรา
*  อิหร่านโรด์ - เชื่อมจากทะเลแคสเปียนถึงมหาสมุทรอินเดียหรืออ่าวเปอร์เซีย
*  คลองฟูนันเตโช - เชื่อมระหว่างแม่น้ำโขง/แม่น้ำบาสักกับอ่าวไทย

## ดูเพิ่ม
* คลอง

## อ้างอิง


หมวดหมู่:สิ่งก่อสร้างชายฝั่ง
หมวดหมู่:การขนส่งทางน้ำ
ตอม ดูว์มูแล็ง

**ตอม ดูว์มูแล็ง** () เป็นนักแข่งจักรยานทางเรียบชาวดัตช์ เกิดเมื่อวันที่ 11 พฤศจิกายน ค.ศ. 1990 ที่เมืองมาสทริชท์ ชำนาญทางด้านการปั่นประเภทไทม์ไทรอัล เป็นนักแข่งในยูซีไอโปรทีม สังกัดทีมไจอันต์-อัลเพซิน

ตอม ดูว์มูแล็งเริ่มเข้าแข่งขันจักรยานครั้งแรกตั้งแต่ปี ค.ศ. 2010 โดยเขาตัดสินใจจะลองแข่งจักรยานดูหลังจากไม่ถูกคัดเลือกให้เข้ารับเรียนวิชาชีพแพทย์ซึ่งเป็นอาชีพที่ใฝ่ฝัน โดยในครั้งแรกที่ลงแข่ง ตอมก็สามารถคว้าชัยชนะสเตจไทม์ไทรอัลและชนะผลรวมในรายการเนชันคัพยูซีไอประเภทอายุต่ำกว่า 23 ปีที่โปรตุเกส โดยการชนะในสเตจไทม์ไทรอัลนั้นยังเป็นครั้งแรกที่ตอมขี่รถประเภทไทม์ไทรอัลอีกด้วย

ตอม ดูว์มูแล็งสร้างชื่อให้กับตัวเองจากการแข่งขันเวิลด์แชมเปียนชิพปี 2014 โดยได้เหรียญทองแดงในประเภทไทม์ไทรอัลบุคคลเดี่ยว และยังสร้างความประหลาดใจให้กับวงการแข่งขันจักรยานในการแข่งขันวูเอลตาอาเอสปันญาปี 2015 ด้วยการปั่นชนะนักปั่นที่ชำนาญการขึ้นเขาในสเตจทางชันและเกือบที่จะคว้าแชมป์ ซึ่งแม้แต่เพื่อนร่วมทีมไจอันต์-อัลเพซินของตอมเองก็ยังประหลาดใจกับผลงานของเขาเช่นกัน

เขาเคยได้รับบาดเจ็บในการแข่งขันตูร์เดอฟร็องส์ปี 2015 จากอุบัติเหตุใหญ่ของการแข่งขันในสเตจ 3 โดยมีอาการไหล่ด้านซ้ายหลุด

ทางต้นสังกัดไจอันต์-อัลเพซินได้ต่อสัญญาของตอมไปจนถึงปี ค.ศ. 2018

## เกียรติประวัติ

;2010
:ชนะสเตจ 7 Girobio
:ชนะผลรวม GP du Portugal
::ชนะสเตจ 3
:ที่ 7 เวิลด์แชมเปี้ยนชิพ U-23 ITT
;2011
:ชนะผลรวม Le Triptyque des Monts et Châteaux
:ที่ 8 เวิลด์แชมเปี้ยนชิพ U-23 ITT
;2012
:ที่ 6 Vuelta a Andalucía
:ที่ 10 ผลรวม Vuelta a Burgos
;2013
:ชนะ 20px Mountains classification Vuelta a Andalucía
:ที่ 2 National Road Race Championships
:ที่ 2 ผลรวม Eneco Tour
:ที่ 3 National Time Trial Championships
:ที่ 5 ผลรวม Tour of Belgium
::ชนะ 20px Young rider classification
:ที่ 6 ผลรวม Three Days of De Panne
:ที่ 6 Grand Prix de Wallonie
;2014
:ชนะเลิศ 20px National Time Trial Championships
:ชนะสเตจ 2 (ITT) Critérium International
:ที่ 2 ผลรวม Tour of Belgium
::ชนะ 20px Young rider classification
:ที่ 2 ผลรวม Tour of Alberta
::ชนะสเตจแรก
::ชนะ 20px Young rider classification
:ที่ 2 Grand Prix Cycliste de Québec
:ที่ 3 ผลรวม Eneco Tour
::ชนะ 20px Points classification
::ชนะสเตจ 3 (ITT)
:ที่ 3 15px|link=Bronze medal เวิลด์แชมเปี้ยนชิพประเภทไทม์ไทรอัลบุคคลเดี่ยว
:ที่ 5 ผลรวม Tour de Suisse
:ที่ 6 Grand Prix Cycliste de Montréal
;2015
:ชนะสเตจ 6 (ITT) Tour of the Basque Country
:ตูร์เดอฟรองซ์
::ครอง 20px|link=Young rider classification in the Tour de France หลังจบสเตจ 2
:ที่ 6 ผลรวม วูเอลตาอาเอสปันญา
::ชนะสเตจ 9 และ 17(ITT)
::ครอง 20px หลังจบสเตจ 5, 9 ถึง 10 และ 17 ถึง 19
::ครอง 20px หลังจบสเตจ 9 ถึง 14
::20px Combativity award สเตจ 17, 21 และผลรวม
:ที่ 3 ผลรวม Tour de Suisse
::ชนะสเตจ 1 (ITT) และ 8 (ITT)
:ที่ 4 ผลรวม Tour Down Under
:ที่ 5 เวิลด์แชมเปี้ยนชิพประเภทไทม์ไทรอัลบุคคลเดี่ยว

**สถิติในรายการใหญ่**

## อ้างอิง

## แหล่งข้อมูลอื่น

* 

หมวดหมู่:บุคคลที่เกิดในปี พ.ศ. 2533
หมวดหมู่:บุคคลที่ยังมีชีวิตอยู่
หมวดหมู่:นักจักรยานชาวดัตช์
หมวดหมู่:บุคคลจากมาสทริชท์
โทรน

**"โทรน"** () เป็นเพลงของวงดนตรีร็อกชาวอังกฤษ บริงมีเดอะฮอไรซัน ออกจำหน่ายเมื่อวันที่ 23 กรกฎาคม พ.ศ. 2558 เป็นซิงเกิลที่สองจากสตูดิโออัลบั้มชุดที่ห้าของวง *[[แดตส์เดอะสปิริต]]* เพลงนี้จัดว่าเป็นเพลงแนวนูเมทัล และอิเล็กทรอนิกส์ร็อก

## ชาร์ต

## อ้างอิง

หมวดหมู่:ซิงเกิลในปี พ.ศ. 2558
หมวดหมู่:เพลงของบริงมีเดอะฮอไรซัน
หมวดหมู่:เพลงในปี พ.ศ. 2558
หมวดหมู่:เพลงนูเมทัล
แดตส์เดอะสปิริต

***แดตส์เดอะสปิริต*** () เป็นสตูดิโออัลบั้มชุดที่ห้าของวงดนตรีร็อกชาวอังกฤษ บริงมีเดอะฮอไรซัน อัลบั้มออกจำหน่ายเมื่อวันที่ 11 กันยายน พ.ศ. 2558 อัลบั้มนี้บอกถึงการออกห่างจากความเป็นเมทัลคอร์ที่วงเคยเป็น เพื่อเข้าถึงแนวดนตรีร็อกที่เข้าถึงได้ง่ายขึ้น เหมือนกับสองอัลบั้มที่ผ่านมา อัลบั้ม*แดตส์เดอะสปิริต*ได้รับการวิจารณ์อย่างมากจากนักวิจารณ์เพลง

## รายชื่อเพลง
บริงมีเดอะฮอไรซันได้ประกาศรายชื่อเพลงเมื่อวันที่ 23 กรกฎาคม พ.ศ. 2558 เพลงทั้งหมดประพันธ์โดยบริงมีเดอะฮอไรซัน และโปรดิวเซอร์ ได้แก่ จอร์แดน ฟิช และโอลิเวอร์ ไซกส์

## บุคคลที่เกี่ยวข้อง

;บริงมีเดอะฮอไรซัน
* โอลิเวอร์ ไซกส์ – นักร้องนำ, โปรดิวเซอร์เพลง, โปรดิวเซอร์เสียงร้อง
* ลี มาเลีย – กีตาร์
* จอร์แดน ฟิช – โปรแกรมเสียง, คีย์บอร์ด, เสียงร้องประสาน, โปรดิวเซอร์, วิศวกรเสียง
* แมตต์ คีน – กีตาร์เบส 
* แมตต์ นิโคลส์ – กลอง

;บุคคลอื่น
* Al Groves – วิศวกรเสียง
* Ted Jensen – มาสเตอร์เสียง
* Nikos Goudinakis – ผู้ช่วยวิศวกรเสียง
* Sam Winfield – ผู้ช่วยวิศวกรเสียง
* Will Harvey จาก Parallax Orchestra – ไวโอลินในแทร็ก 1, 2, 3, 4, 5, 7, 10, 11
* Maddie Cutter จาก Parallax Orchestra – เชลโลในแทร็ก 1, 2, 3, 4, 5, 7, 10, 11
* Emma Fish – เสียงร้องเพิ่มเติมในแทร็ก 2

## ชาร์ต

## ดูเพิ่ม
* รายชื่ออัลบั้มอันดับหนึ่งในปี พ.ศ. 2558 (ออสเตรเลีย)

## อ้างอิง

หมวดหมู่:อัลบั้มเพลงของบริงมีเดอะฮอไรซัน
หมวดหมู่:อัลบั้มเพลงในปี พ.ศ. 2558
หมวดหมู่:อัลบั้มเพลงของค่ายโคลัมเบียเรเคิดส์
เดวิด อีเกิลแมน

thumb
**เดวิด อีเกิลแมน** () เกิดเมื่อวันที่ 25 เมษายน พ.ศ. 2514 เป็นนักประสาทวิทยาและนักเขียนชาวอเมริกัน เป็นที่รู้จักจากงานเขียนเกี่ยวกับ ความยืดหยุ่นของสมอง การรับรู้เวลา ซินเนสทีเซีย และประสาทวิทยาทางกฎหมาย อีเกิลแมนเป็นนักวิจัยทุนรางวัลกูเกนไฮม์เฟลโลวชิปส์ (Guggenheim Fellowship) ด้านประสาทวิทยาประจำปี พ.ศ. 2554 และเป็นพิธีกรรายการโทรทัศน์ *The Brain* ออกอากาศในประเทศสหรัฐอเมริกา

ผลงานเขียนของอีเกิลแมนหลายชิ้นได้รับการตีพิมพ์เป็นภาษาต่างๆ กว่า 28 ภาษา งานเขียนที่มีชื่อเสียงของเขา อาทิ *Wednesday is Indigo Blue: Discovering the Brain of Synesthesia* (พ.ศ. 2552) *Incognito: The Secret Lives of the Brain* (พ.ศ. 2554) เป็นต้น

## ผลงานที่ได้รับการแปลเป็นภาษาไทย
* *ซัม: สี่สิบเรื่องเล่าหลังความตาย* แปลโดย ณัฐกานต์ อมาตยกุล (กรุงเทพฯ: ไจไจบุ๊คส์, 2558)

หมวดหมู่:นักประสาทวิทยา
หมวดหมู่:นักเขียนชาวอเมริกัน
หมวดหมู่:นักประสาทวิทยาชาวอเมริกัน
เยฟเกนี ซาเมียติน

200px|right|thumb|ภาพเยฟเกนี ซาเมียติน โดยบอริส คัสโตดีเยฟ ในปี ค.ศ. 1923

**เยฟเกนี อีวาโนวิช ซาเมียติน** (; 20 มกราคม (ปฏิทินจูเลียน) / 1 กุมภาพันธ์ (ปฏิทินกริกอเรียน) ค.ศ. 1884 – 10 มีนาคม ค.ศ. 1937) เป็นนักเขียนนิยายวิทยาศาสตร์และงานวิจารณ์การเมืองชาวรัสเซีย 

เขาร่ำเรียนด้านวิศวกรรมต่อเรือ ก่อนจะเข้าร่วมกับกลุ่มบอลเชวิกเมื่ออายุได้ 18 ปี ซาเมียตินถูกจับกุมระหว่างการปฏิวัติ ค.ศ. 1905 พร้อมถูกส่งตัวไปยังไซบีเรีย เขาหลบหนีกลับมายังเซนต์ปีเตอร์เบิร์ก แล้วย้ายหนีไปยังฟินแลนด์ในสมัยที่ยังอยู่ใต้อำนาจของจักรวรรดิรัสเซีย (Grand Duchy of Finland) เพื่อศึกษาต่อ หลังสำเร็จการศึกษา เขาทำงานเป็นวิศวกรต่อเรือในหลายประเทศ พร้อม ๆ กับเขียนหนังสือเป็นงานอดิเรก งานเขียนของเขามักมีเนื้อหาวิพากษ์วิจารณ์สังคมการเมืองของสหภาพโซเวียตโดยเฉพาะในยุคหลังการปฏิวัติปี ค.ศ. 1917

งานเขียนชิ้นสำคัญคือ *We* (1921) นวนิยายที่มีอิทธิพลอย่างสูงและสร้างแรงบันดาลใจให้กับวรรณกรรมแนวดิสโทเปีย (dystopia) ในยุคต่อมา ทั้งกับ *[[โลกวิไลซ์]]* (*Brave New World*) (1932) ของอัลดัส ฮักซลีย์ (Aldous Huxley) และ *[[หนึ่ง-เก้า-แปด-สี่]]* (*Nineteen Eighty-Four*) (1949) ของจอร์จ ออร์เวลล์ (George Orwell) อนึ่ง นวนิยายชิ้นนี้เป็นงานเขียนชิ้นแรกที่ถูกแบนโดยกองเซนเซอร์ของโซเวียต

## ผลงานที่ได้รับการแปลเป็นภาษาไทย
#*วี* แปลโดย ประสิทธิ์ ตั้งมหาสถิตกุล (กรุงเทพฯ: สมมติ, 2558). 

หมวดหมู่:นักเขียนชาวรัสเซีย
บริษัทวิศวกรรมการขนส่งญี่ปุ่น

thumb|เครื่องหมาย J-TREC ในตู้รถไฟ

**บริษัทวิศวกรรมการขนส่งญี่ปุ่น**  (Japan Transport Engineering Company: J-TREC) หรือชื่อตามที่จดทะเบียนคือ **โรงงานประกอบยานล้อเลื่อน** (総合車両製作所 *โซโง ชะเรียว เซซะกุโช*) เป็นโรงงานรับจ้างผลิตรถไฟรางหนักในประเทศญี่ปุ่น มีที่ตั้งอยู่ในเขตคะนะซะวะ นครโยะโกะฮะมะ และเป็นโรงงานในเครือของ บริษัทรถไฟญี่ปุ่นตะวันออก (JR ตะวันออก) อย่างไรก็ตาม โรงงานแห่งนี้ไม่ได้ผลิตเฉพาะรถไฟให้แก่ JR ตะวันออกและโทกีวคอร์ปอเรชันเท่านั้น แต่ยังผลิตให้ผู้ดำเนินงานรถไฟเจ้าอื่นของกลุ่มบริษัทรถไฟญี่ปุ่นด้วย ตลอดจนบริษัทรถไฟฟ้ากรุงเทพ และเอสเอ็มอาร์ทีคอร์ปอเรชันของสิงคโปร์

ก่อตั้งเมื่อ 23 สิงหาคม พ.ศ. 2491 เดิมมีชื่อว่า *ฝ่ายผลิตยานล้อเลื่อนโทกีว* (東急車輛製造 *โทกีว ชะเรียว-เซโซ*) ในเครือโทกีวคอร์ปอเรชัน แต่ในปี พ.ศ. 2554 โทกีวคอร์ปอเรชันได้ขายโรงงานแห่งนี้ให้แก่ JR ตะวันออก และได้เปลี่ยนชื่อเป็น "โรงงานประกอบยานล้อเลื่อน"

thumb|เจเทรค ซัสติน่า S24 (รูปแบบ EMU)

## แหล่งข้อมูลอื่น
*Japan Transport Engineering Company
*Tokyu Car Corporation Profile 

หมวดหมู่:บริษัทรถไฟญี่ปุ่น
เทวา ต.สุรัตน์

**เทวา ต.สุรัตน์** มีชื่อจริงคือ อภินันท์ เรืองรอน เกิดเมื่อวันที่ 19 กันยายน พ.ศ. 2533 ที่จังหวัดระยอง เป็นทั้งนักมวยไทยและนักมวยสากลอาชีพชาวไทยสไตล์จังหวะฝีมือ เขาเคยครองแชมป์มวยไทยรุ่นมินิฟลายเวทสนามมวยราชดำเนิน และแชมป์เอส-วัน รุ่นเฟเธอร์เวท

ในภายหลัง เขาได้เป็นผู้ฝึกสอนมวยไทยให้แก่ปืนกล ต.สุรัตน์

## ประวัติ
เทวาหันมาชกมวยสากลอาชีพเมื่อปี พ.ศ. 2556 โดยขึ้นชกครั้งแรกเมื่อวันที่ 2 สิงหาคม พ.ศ. 2556 โดยชนะคะแนน อนันตชัย สพล.กรุงเทพฯ ในการชกกำหนด 6 ยก ร่วมรายการ ขวัญพิชิต 13 เหรียญเอ็กซ์เพรส ป้องกันแชมป์ องค์กรมวยโลก ภาคตะวันออกไกล กับเบน มานาคิว นักมวยชาวฟิลิปปินส์ ที่อำเภอชุมแสง จังหวัดนครสวรรค์

เทวาทำสถิติชกชนะรวดต่อเนื่อง 4 ครั้ง ก็ได้โอกาสชิงแชมป์สภามวยแห่งเอเชียรุ่นเฟเธอร์เวทที่ว่าง เมื่อวันที่ 15 สิงหาคม พ.ศ. 2557 แต่เทวาทำไม่สำเร็จ เป็นฝ่ายแพ้คะแนนเหว่ย เฉียน เซียน นักมวยชาวจีน ที่มหาวิทยาลัยเวสเทิร์น วิทยาเขตวัชรพล ตำบลลาดสวาย อำเภอลำลูกกา จังหวัดปทุมธานี และเมื่อไปชิงคืนเมื่อวันที่ 27 ธันวาคม ปีเดียวกัน ที่เมืองไห่โข่ว มณฑลไหหลำ ประเทศจีน ปรากฏว่า เทวาถูกเหว่ย นักมวยชาวจีนเอาชนะน็อคไปในยกที่ 10

หลังจากนั้น เทวาก็ทำสถิติชนะรวดต่อเนื่องอีก และได้โอกาสชิงแชมป์อีกครั้ง เมื่อวันที่ 2 ตุลาคม พ.ศ. 2558 เป็นการชิงแชมป์องค์กรมวยโลก เอเชียแปซิฟิกรุ่นเฟเธอร์เวท แต่ไม่สำเร็จอีก เป็นฝ่ายแพ้น็อคคอสมาส ชีกา นักมวยชาวแทนซาเนียในยกที่ 7 ที่ศูนย์การค้าเซ็นทรัลพลาซา เวสต์เกต ตำบลเสาธงหิน อำเภอบางใหญ่ จังหวัดนนทบุรี

## เกียรติประวัติ
### มวยไทย
*แชมป์รุ่นมินิฟลายเวทสนามมวยราชดำเนิน 
*แชมป์เอส-วัน รุ่นเฟเธอร์เวท

### มวยสากล
#### เคยชิงแชมป์ต่อไปนี้แต่ไม่สำเร็จ
* ชิงแชมป์ (ที่ว่าง) WBC Asia รุ่นเฟเธอร์เวท 15 สิงหาคม 2557 แพ้คะแนน เหว่ย เฉียน เซียน ( จีน) ที่มหาวิทยาลัยเวสเทิร์น วิทยาเขตวัชรพล ตำบลลาดสวาย อำเภอลำลูกกา จังหวัดปทุมธานี 
* ชิงแชมป์ WBC Asia รุ่นเฟเธอร์เวท 27 ธันวาคม 2557 แพ้น็อคยก 10 เหว่ย เฉียน เซียน (จีน) ที่เมืองไห่โข่ว มณฑลไหหลำ
* ชิงแชมป์เฉพาะกาล WBO Asia Pacific รุ่นเฟเธอร์เวท 2 ตุลาคม 2558 แพ้น็อคยก 7 คอสมาส ชีกา ( แทนซาเนีย) ที่ศูนย์การค้า เซ็นทรัลพลาซา เวสต์เกต ตำบลเสาธงหิน อำเภอบางใหญ่ จังหวัดนนทบุรี

## ชื่อชกมวยอื่นๆ
* เทวา ศิษย์คุณมะ (ชื่อมวยไทย)

## อ้างอิง

* สถิติการชกมวยสากลอาชีพ

หมวดหมู่:นักมวยไทยชาวไทย
หมวดหมู่:นักมวยสากลชาวไทยรุ่นเฟเธอร์เวท
หมวดหมู่:ผู้ฝึกสอนมวยไทย
หมวดหมู่:นักมวยจากจังหวัดระยอง
แดน มาร์ติน

**แดเนียล "แดน" มาร์ติน** () เกิดเมื่อวันที่ 20 สิงหาคม พ.ศ. 2529 เป็นนักแข่งจักรยานทางเรียบชาวไอริช ในยูซีไอโปรทีม สังกัดทีมอีติกซ์-ควิกสเตป

แดน มาร์ตินเกิดและเติบโตที่ประเทศอังกฤษและเคยลงแข่งขันจักรยานในรุ่นอายุต่ำกว่า 18 ปีของอังกฤษ ทว่าต่อมาได้ลงแข่งในนามของนักปั่นชาวไอร์แลนด์ตั้งแต่ปี พ.ศ. 2549 ซึ่งได้แข่งในรุ่นอายุต่ำกว่า 23 ปีให้กับทีมชาติไอร์แลนด์ ซึ่งแดนได้ถือเป็นพลเมืองสองสัญชาติทั้งอังกฤษ และไอร์แลนด์ แม้ว่าจะลงแข่งในนามทีมชาติไอร์แลนด์ตั้งแต่ปี พ.ศ. 2549 แต่แดน มาร์ตินเริ่มเทิร์นโปรในปี พ.ศ. 2551 โดยเป็นนักแข่งให้กับทีมแคนนอนเดลล์-การ์มิน

แดน มาร์ตินได้ย้ายจากต้นสังกัดเดิมที่ลงแข่งให้มานานกว่า 7 ปีไปยังต้นสังกัดใหม่ อีติกซ์-ควิกสเตป ในปี พ.ศ. 2559 ด้วยสัญญา 2 ปี

## เกียรติประวัติ

;พ.ศ. 2547
:ชนะเลิศ20px|link=National cycling champion jersey British Under-18 National Road Race Championships
;พ.ศ. 2549
:ที่ 2 ผลรวม Giro della Valle d'Aosta
::ชนะสเตจ 6 (ITT)
:ที่ 2 Irish National Under-23 Road Race Championships
;พ.ศ. 2550
:Giro della Valle d'Aosta
::ชนะ 20px Points classification
::ชนะสเตจ 2
;พ.ศ. 2551
:ชนะเลิศ 20px Route du Sud
:ชนะเลิศ 20px Irish National Road Race Championships
:ชนะเลิศ 20px Irish National Under-23 Road Race Championships
:ที่ 4 ผลรวม Tour of Britain
:ที่ 6 Route Adélie de Vitré
:ที่ 8 Correios de Portugal
:ที่ 10 Volta a Portugal
;พ.ศ. 2552
:ที่ 2 ผลรวม Volta a Catalunya
:ที่ 3 ผลรวม Tour Méditerranéen
::ชนะ 20px Youth classification
:ที่ 5 GP Ouest France – Plouay
:ที่ 8 Giro di Lombardia
;พ.ศ. 2553
:ชนะเลิศ Tre Valli Varesine
:ชนะเลิศ ผลรวม 20px Tour of Poland
::ชนะสเตจ 5
:ชนะเลิศ Japan Cup
:ชนะเลิศ Halfords Tour Series, Criterium
:ชนะเลิศ Halfords Tour Series, Sprints
:ที่ 2 Giro dell'Emilia
:ที่ 3 Brixia Tour
:ที่ 3 Irish National Road Race Championships
;พ.ศ. 2554
:ชนะเลิศ Giro di Toscana
:ชนะสเตจ 9 วูเอลตาอาเอสปันญา
:ที่ 2 ผลรวม Tour of Poland
::ชนะสเตจ 6
:ที่ 2 Giro di Lombardia
:ที่ 2 Irish National Road Race Championships
:ที่ 3 Tour of Catalunya
:ที่ 3 Memorial Marco Pantani
;พ.ศ. 2555
:ที่ 2 Japan Cup
:ที่ 4 ผลรวม Tour of Beijing
::ชนะ 20px Mountains classification
:ที่ 4 ผลรวม Tour of Catalunya
:ที่ 5 Liège–Bastogne–Liège
:ที่ 6 La Flèche Wallonne
;พ.ศ. 2556
:ชนะเลิศ ผลรวม 20px  Volta a Catalunya
::ชนะสเตจ 4
:ชนะเลิศ Liège–Bastogne–Liège
:ชนะสเตจ 9 ตูร์เดอฟรองซ์
:ที่ 2 ผลรวม Tour of Beijing
:ที่ 4 Giro di Lombardia
:ที่ 4 La Flèche Wallonne
:ที่ 8 ผลรวม Tour de Suisse
;พ.ศ. 2557
:ชนะเลิศ Giro di Lombardia
:ที่ 2 ผลรวม Tour of Beijing
::ชนะสเตจ 4
:ที่ 2 La Flèche Wallonne
:ที่ 3 ผลรวม Tour de l'Ain
:ที่ 7 ผลรวม วูเอลตาอาเอสปันญา
:ที่ 8 Irish National Road Race Championships
;พ.ศ. 2558
:ที่ 7 ผลรวม Critérium du Dauphiné
:ที่ 7 Clásica de San Sebastián
:ที่ 10 ผลรวม Volta a Catalunya

**สถิติในรายการใหญ่**

## อ้างอิง

หมวดหมู่:นักจักรยาน
แฟร์น็อง โบรแดล

**แฟร์น็อง โบรแดล** (; 24 สิงหาคม ค.ศ. 1902 – 27 พฤศจิกายน ค.ศ. 1985) เป็นนักประวัติศาสตร์ชาวฝรั่งเศส แกนนำของประวัติศาสตร์สำนักอานาล (Annales school) และมีบทบาทสำคัญในการก่อร่างการศึกษาประวัติศาสตร์สังคมในโลกตะวันตก ผลงานทางวิชาการชิ้นสำคัญของโบรแดลมีอยู่ด้วยกัน 3 ชิ้น ได้แก่ *The Mediterranean* (1923–1949, และ 1949–1966) *Civilization and Capitalism* (1955–1979) และ *Identity of France* (1970–1985) โบรแดลเป็นที่รู้จักทั้งจากงานเขียนข้างต้นและจากบทบาทในการผลักดันให้สำนักประวัติศาสตร์อานาลกลายเป็นสถาบันของการศึกษาทางประวัติศาสตร์ที่สำคัญที่สุดแห่งหนึ่งในฝรั่งเศสและทั่วโลกนับตั้งแต่คริสต์ทศวรรษ 1950 เป็นต้นมา

โบรแดลได้รับการยกย่องให้เป็นหนึ่งในนักประวัติศาสตร์สมัยใหม่ที่ยิ่งใหญ่ที่สุดคนหนึ่ง งานเขียนของเขาให้น้ำหนักกับการศึกษาประวัติศาสตร์ช่วงยาวที่กินเวลาหลายศตวรรษหรือที่เขาเรียกว่า "ลงก์ดูเร" () โดยมุ่งอธิบายปัจจัยทางสังคม เศรษฐกิจ และภูมิศาสตร์ ที่มีผลกระทบต่อวิถีชีวิตของผู้คนและวิถีทางของประวัติศาสตร์ของมนุษย์ นอกจากนี้ โบรแดลยังได้รับยกย่องให้เป็นหนึ่งในผู้ที่มีอิทธิพลต่อทฤษฎีระบบโลกซึ่งเป็นวิธีการศึกษาประวัติศาสตร์โลกและความเปลี่ยนแปลงทางสังคมอย่างบูรณาการที่ได้รับความนิยมมากในวงวิชาการโลกภาษาอังกฤษในทศวรรษ 1970

หมวดหมู่:นักประวัติศาสตร์ชาวฝรั่งเศส